EkBass/fiwiki-20250220-pages-articles huggingface dataset:
Nils Rabenius

Nils Georg Vilhelm Rabenius (2. helmikuuta 1887 Uppsala – 19. lokakuuta 1924 Tranås) oli ruotsalainen säveltäjä, pianisti ja oikeustieteilijä.Nils Rabenius (1887-1924) Levande musikarv, viitattu 21.2.2024 Rabenius oli professori Theodor Rabeniuksen ja tämän vaimon, laulaja Olena Falkmanin poika. Hän opiskeli Uppsalan yliopistossa ja väitteli oikeustieteen tohtoriksi vuonna 1917.Nils Rabenius Svensk Juristtidning, viitattu 21.2.2024 Hänen väitöskirjansa oli Om kvittnings verkställande enligt svensk rätt. Rabenius toimi yksityisoikeuden dosenttina ja vuodesta 1920 oikeustieteen professorina Tukholman kauppakorkeakoulussa. Hän oli Stockholms Dagbladin musiikkikriitikko. Hänen sävellystuotantonsa joukossa on laulumusiikkia. Pianistina Rabenius tulkitsi Johann Sebastian Bachin, Ludwig van Beethovenin, Frédéric Chopinin, Robert Schumannin ja Franz Schubertin ohjelmistoa. Rabenius oli vuodesta 1919 naimisissa vaimonsa Elsan (o.s. Malm) – oopperalaulaja Henning Malmin tyttären – kanssa. Hän sairasti tuberkuloosiaLena Christina Larsson Svenskt kvinnobiografiskt lexikon, viitattu 21.2.2024 ja kuoli siihen Romanäs sanatoriumissa 37-vuotiaana. Rabeniuksen vuonna 1919 syntynyt tytär Lena Larsson oli sisustusarkkitehti. == Lähteet == Luokka:Ruotsalaiset säveltäjät Luokka:Ruotsalaiset pianistit Luokka:Ruotsalaiset oikeustieteilijät Luokka:Ruotsalaiset professorit Luokka:Tukholman kauppakorkeakoulun professorit Luokka:Vuonna 1887 syntyneet Luokka:Vuonna 1924 kuolleet
Erkki Salonen (assyriologi)

Erkki Kalevi Salonen (27. elokuuta 1930 Helsinki – 9. kesäkuuta 2015 Espoo)Salonen Erkki Kalevi, assyriologian dosentti, Helsingin yliopisto: opettajat ja virkamiehet 1939-1968, sivu 316, WSOY, PorvooKarttunen, s. 218 oli suomalainen assyriologi, joka toimi opettajana Helsingin yliopistossa. Hän oli Suomen itämaisen seuran puheenjohtaja 1968–1980. Salonen tuli ylioppilaaksi Helsingin suomalaisesta normaalilyseosta vuonna 1949. Hän valmistui Helsingin yliopistossa filosofian maisteriksi 1956, lisensiaatiksi 1958 ja filosofian tohtoriksi 1963. Vuosina 1955–1956 hän oli Helsingin yliopiston historiallis-kielitieteellisen laitoksen palveluksessa. Kiuruveden yhteiskoulun latinan ja suomen kielen opettajana hän toimi 1956–1958, Lappeenrannan lyseon nuorempana lehtorina 1958 ja Saimaan yhteislyseon latinan opettajana 1958–1959. Salonen toimi myös Turun klassillisen lyseon ylimääräisenä lehtorina vuonna 1960 ja Helsingin kaksoisyhteislyseon nuorempana lehtorina 1962 sekä Käpylän iltaoppikoulun suomen opettajana 1962–1965. Salonen nimitettiin Valtion humanistisen toimikunnan nuoremmaksi tutkijaksi vuonna 1965 ja assyriologian dosentiksi samana vuonna. Opintomatkoja Salonen teki Lähi-Itään 1968. Suomi–Iran yhdistyksen hallituksen jäsen hän oli vuodesta 1968. Assyriologian dosenttina hän toimi Helsingin yliopistossa vuoteen 1993 saakka. Helsingin yliopiston dosenttiyhdistyksen sihteerinä Salonen toimi vuodesta 1967. Salosen vanhemmat olivat vaihdemies Kaarlo Erik Salonen ja Elli Irene (o.s. Nikula). Puoliso oli Vappu Kaarina (o.s. Oksjärvi) vuodesta 1956. Nimestään huolimatta Salonen ei ole sukua toiselle assyriologille Armas Saloselle.Karttunen, s. 51 ==Julkaisuja== * * * * * == Lähteet == * Erkki Kalevi Salosen hautakuva (Wikimedia Commons) === Viitteet === ==Kirjallisuutta== * Luokka:Suomalaiset assyriologit Luokka:Suomalaiset opettajat Luokka:Vuonna 1930 syntyneet Luokka:Vuonna 2015 kuolleet
H’ersonin rautatieasema

H’ersonin rautatieasema () on rautatieasema Ukrainassa, josta lähtee kaukojunia Kiovaan ja Odessaan. Asemalla oli 1,5 miljoonaa matkustajaa vuonna 2018. == Lähteet == Luokka:H’ersonin piiri Luokka:Ukrainan rautatieliikennepaikat
Tysmenytsja

Tysmenytsja () on kaupunki läntisen Ukrainan Ivano-Frankivskin alueen Ivano- Frankivskin piirissä. Tysmenytsja sijaitsee Dnestrin vesistöön kuuluvan Voronajoen varrella, 10 kilometriä aluekeskus Ivano-Frankivskista itään. Tammikuun keskilämpötila on -5,0 ja heinäkuun +18,5 celsiusastetta. Keskimääräinen vuosisademäärä on 600 millimetriä. Ukrainan tilastokeskus arvioi kaupungin väkiluvuksi 8 958 asukasta vuoden 2022 alussa. Väestönlaskennan 2001 aikaan asukkaita oli 9 720, joista etnisesti ukrainalaisia oli 99,01 prosenttia ja venäläisiä 0,74 prosenttia. Vuoden 1989 väestönlaskennassa kirjattiin 9 639 asukasta. Paikkakunta löytyy kronikoista jo vuodelta 1143, ja luotettavina pidetyistä kirjallisista lähteistä 1400-luvulta alkaen. Vuodesta 1434 osa Galitsian aluetta, 1448 (1449) Puolan kuningas myönsi paikkakunnalle Magdeburgin kaupunginoikeudet. 1500-luvun alussa nykyisen keskustan eteläpuolella, Horodyštšen (Городище) seudun harjanteella sijaitsi linnoitettu asutus. Tataarit tuhosivat kaupunkia vuosina 1513 (tai 1515) . Vuoden 1513 jälkeen kaupungin asukkaat siirtyivät Voronan laaksoon ja perustivat asutuksen sinne. Asutus nousi uudelleen kuninkaan myöntämän neljän vuoden verovapauden myötävaikutuksella. 1618 tataaarit tekivät jälleen tuhoa ja jälleen kuningas myönsi verovapauden jälleenrakentamisen edistämiseksi. 1676 turkkilaiset ja taaarit tuhosivat kaupungin jälleen. Puolan jaossa 1772, paikkakunta liitettiin Itävaltaan. Vuoden 1919 jälkeen se oli Puolan alaisuudessa. Vuonna 1939 siitä tuli osa Ukrainan SNT:aa. Ukrainassa se sai kaupungin aseman vuonna 1986. Ukrainan valtiossa Tysmenytsja on kesän 2020 aluehallintouudistuksen jälkeen kuulunut Ivano-Frankivskin piiriin; aiemmin se oli ollut Tysmenytsjan piirin keskus. Тисмениця.jpg|Puinen kirkko Tysmenytsjassa. == Lähteet == ==Aiheesta muualla== *Kaupungin epävirallinen sivusto Luokka:Ivano-Frankivskin alueen kaupungit Luokka:Ivano-Frankivskin piiri
Rakkauden ehdoilla

Rakkauden ehdoilla (Misunderstood) on Jerry Schatzbergin ohjaama yhdysvaltalainen draamaelokuva vuodelta 1984. Sen on käsikirjoittanut Barra Grant vuonna 1869 ilmestyneen Florence Montgomeryn romaanin pohjalta. Samaan tarinaan perustuu myös Luigi Comencinin ohjaama italialaiselokuva Incompreso vuodelta 1966. Elokuvan pääosia näyttelevät Gene Hackman, Henry Thomas, Rip Torn ja Huckleberry Fox. ==Juoni== Tunisiassa toimiva yhdysvaltalainen laivanvarustaja (Hackman) jää leskeksi ja kahden pikkupojan neuvottomaksi yksinhuoltajaksi. Etenkin esikoispoika Andrew (elokuvasta E.T. tunnetuksi tullut Henry Thomas) ottaa äidin kuoleman raskaasti, kun isä käpertyy omaan suruunsa ja kiinnittää enemmän huomiota pikkuveljeen (Fox). ==Vastaanotto== Helena Ylänen tyrmäsi elokuvan Helsingin Sanomissa viihdenovellin tasoiseksi yhden ongelman tarinaksi, tarkoituksettomaksi ja osoitteettomaksi yritelmäksi, jollainen saattoi vuonna 1986 saada tilaa Helsingin elokuvateattereissa vain siksi, että teattereita oli selvästi liikaa. Hän kehui kuitenkin tarinan hillittyä, melodraamaan sortumatonta kerrontaa ja komeaa kuvausta. Sam Inkinen luonnehti Video-oppaassa vuonna 1994 elokuvaa ”epävakaaksi draamaksi” ja antoi sille kaksi tähteä viidestä, joka vastaa sanallista arviota ”keskinkertainen”.”Rakkauden ehdoilla”, Video-opas 95, WSOY 1994. ==Lähteet== Luokka:Vuoden 1984 yhdysvaltalaiset elokuvat Luokka:Yhdysvaltalaiset draamaelokuvat Luokka:Jerry Schatzbergin ohjaamat elokuvat
John Jacobsson

John Jacques Jacobsson (2. elokuuta 1835 Tukholma – 4. kesäkuuta 1909 Tukholma) oli ruotsalainen säveltäjä, urkuri ja musiikkialan kauppias.John Jacobsson Swedish Musical Heritage, viitattu 21.2.2024 Jacques (John) Jacobsson Svenskt biografiskt lexikon, viitattu 21.2.2024 Jacobsson syntyi vaatevalmistaja Herman Jacobssonin ja tämän vaimon Sara o.s. Assurin pojaksi. Juutalaista perhettä yhdisti vahva kiinnostus musiikkiin. Jacobsson saikin varhaisimman musiikkikasvatuksensa äidiltään, joka oli Carl Magnus Craeliukselta oppinsa saanut laulaja. Vuonna 1849 Jacobsson aloitti työskentelyn Edvard Josephsonin musiikkiliikkeessä. Josephson tutustutti pojan Ludvig Normaniin, jolta tämä sai sävellys-, harmonia- ja piano-opetusta. Lisäksi Jacobsson opiskeli urkujensoittoa Gustaf Mankellin ja lyhyesti sävellystä Franz Berwaldin johdolla. Kaikki opinnot olivat yksityisiä, koska samanaikainen työura ei mahdollistanut konservatorioon hakeutumista. Vuosina 1861–1876 Jacobsson omisti aiemmin Josephsonille kuuluneen musiikkiliikkeen. Vuonna 1876 hän myi sen edelleen Georges Wilhelm Beerille. Josephsonin aiemmin omistaman piano- ja urkukaupan Jacobsson omisti vuosina 1870–1898. Jacobsson toimi vuodesta 1870 Ruotsin kuninkaallisen hovin musiikkikauppiaana. Jacobsson tutustui aikansa musiikin suuntauksiin Euroopan mantereella vuosittaisten liikematkojensa myötä. Saksassa hän sai täydentävää sävellysopetusta Gustav Schmidtiltä. Vuosina 1870–1890 Jacobsson toimi uuden Tukholman synagogan ensimmäisenä urkurina ja kuoronjohtajana. Hän myös sävelsi juutalaisen seurakunnan käyttöön liturgista musiikkia. Synagogan käyttöön vihkimistä (1870) varten hän laati kantaatin. Seurakunta oli vahvasti reformistishenkinen; myös urut edustivat modernisaatiota. Jacobsson oli ilmeisesti tutustunut liturgisiin muotoihin, joihin oli vaikuttanut wieniläinen kanttori Salomon Sulzer. Jacobssonin välit sekä johtoon että muihin seurakunnan toimijoihin kuitenkin kehittyivät kireiksi. 2. maaliskuuta 1890 hänet erotettiin tehtävistään kuoron jäsenen kanssa käydyn kiistan jälkeen. Jacobsson sai elinaikanaan tunnustusta laulujen säveltäjänä. Niiden lisäksi hän sävelsi pianoteoksia, kamarimusiikkia, orkesteriteoksia ja operetin Ungmors kusin. Hän sävelsi myös katolista musiikkia: messun ja "Quando morietur" -säkeistön Stabat Materista. Jacobsson omaksui vaikutteita sekä aikansa skandinavialaisilta säveltäjiltä että muiden maiden romantiikan edustajilta. Hän oli Par Bricole -seuran jäsen. Jacobsson sai Litteris et artibus -mitalin vuonna 1866 ja Ruotsin kuninkaallisen musiikkiakatemian jäsenyyden vuonna 1888. == Lähteet == Luokka:Ruotsalaiset säveltäjät Luokka:Ruotsalaiset urkurit Luokka:Ruotsalaiset liikemiehet Luokka:Vuonna 1835 syntyneet Luokka:Vuonna 1909 kuolleet Luokka:Litteris et Artibus -palkitut
Tlumatš

Tlumatš () on kaupunki läntisen Ukrainan Ivano-Frankivskin alueen Ivano- Frankivskin piirissä. Tlumatš sijaitsee Dnestrin vesistöön kuuluvan Tlumatšjoen varrella, noin 25 kilometriä aluekeskus Ivano-Frankivskista itään. Tammikuun keskilämpötila on -5,1 ja heinäkuun +18,5 celsiusastetta. Keskimääräinen vuosisademäärä on 600 millimetriä. Ukrainan tilastokeskus arvioi kaupungin väkiluvuksi 8 689 asukasta vuoden 2022 alussa. Väestönlaskennan 2001 aikaan asukkaita oli 8 632, joista etnisesti ukrainalaisia oli 98,99 prosenttia ja venäläisiä 0,72 prosenttia. Vuoden 1989 väestönlaskennassa kirjattiin 8 667 asukasta. Paikkakunta löytyy kirjallisista lähteistä ainakin vuodelta 1403. Vuodesta 1434 se oli osa Galitsian aluetta, 1448 Puolan kuningas myönsi paikkakunnalle Magdeburgin kaupunginoikeudet. 1500- ja 1600-luvuilla kaupunki joutui useasti tataarien ja turkkilaisten hävityksen kohteeksi. Puolan jaossa 1772, paikkakunta liitettiin Itävaltaan. Vuoden 1919 jälkeen se oli Puolan alaisuudessa. Vuonna 1939 siitä tuli osa Ukrainan SNT:aa. Se sai kaupungin aseman vuonna 1939. Ukrainan valtiossa Tlumatš on kesän 2020 aluehallintouudistuksen jälkeen kuulunut Ivano- Frankivskin piiriin; se oli ollut Tlumatšin piirin keskus vuodesta 1940. Тлумач Винниченка 16.jpg|Rakennus Tlumatšin kantakaupungissa. Тлумач Макуха, 1.jpg|Asuinrakennus Tlumatšin kantakaupungissa. 8\. Тлумач (вул. Данила Галицького, 1).jpg|Elokuvateatteri. Тлумач, автостанція.jpg|Linja-autoasema. == Lähteet == ==Aiheesta muualla== Luokka:Ivano-Frankivskin alueen kaupungit Luokka:Ivano-Frankivskin piiri
Mileștii Mici

Mileștii Mici on moldovalainen kaupunki maan keskiosassa Ialovenin piirikunnassa, n. 19 km päässä Chișinăusta. Vuonna 2014 kaupungissa asukasluku oli 4969. Vuonna 2023 kaupungin pormestariksi valittiin Rodica Agrici. Kaupunki on tunnettu samannimisestä viinitilasta, jossa sijaitsee maailman suurin viinikellari. == Lähteet == Luokka:Moldovan kaupungit
Mircea Druc

Mircea Druc (s. 25. heinäkuuta 1941) on moldovalainen poliitikko, joka toimi Moldavian sosialistisen neuvostotasavallan pääministerinä 26. toukokuuta 1990 – 28. toukokuuta 1991. Tuossa asemassa häen myös edusti Moldaviaa Neuvostoliiton hallituksessa. Drucin hallitus toteutti suuren joukon uudistuksia joilla se valmisteli Moldovan irrottautumista Neuvostoliitosta. Maahan perustettiin omat poliisivoimat, armeija ja Italian tyyliset karabanieerijoukot. Hän edisti voimakkaasti romanian kielen käyttöä hallintokielenä. Druc opiskeli kielitiedettä ja taloustiedettä Pietarin ja Moskovan yliopistoissa. == Lähteet == Luokka:Moldovan pääministerit Luokka:Vuonna 1941 syntyneet Luokka:Elävät henkilöt
Valeriu Muravschi

Valeriu Muravschi (31. heinäkuuta 1949 – 8. huhtikuuta 2020) on moldovalainen poliitikko, joka toimi Moldovan pääministerinä 28. toukokuuta 1991 – 1. heinäkuuta 1992. Hänellä oli tärkeä osa Moldovan itsenäisyyden tunnustuksessa. Muravchin kautta dominoi Transnistrian sota. Näinä kylmän sodan jälkeisinä vuosina Itä-Euroopan karttaa piirrettiin uusiksi, ja epävarmuus oli suurta. == Lähteet == Luokka:Moldovan pääministerit Luokka:Vuonna 1949 syntyneet Luokka:Vuonna 2020 kuolleet
Luettelo varhaisista Tanskan hallitsijoista

Tämä on luettelo varhaisista Tanskaa hallinneista hallitsijoista. Tanskan kuningaskunnan alku on suuresti hämärän peitossa. Iso osa kuninkaista on peräisin ulkomaalaisista eli muista kuin tanskalaisista lähteistä. Kaikkien olemassaolosta ei ole varmuutta, ja niistä tiedetään vähän. Jotkut kuninkaista ovat pelkkiä legendoja. Jotkut kuninkaat ovat peräisin kansantarinoista, saagoista ja kronikoista, joissa historiallisuus on epävarmaa. == Varhaiset hallitsijat ennen 800-lukua == Hugleik ja Hygelac n. ?–515 Ivar Vidfamne ?–700 Randver 700-luvun alkupuolella Valdar 700-luvun alussa Ongendus (Angantyr) 710–728 Harald Sotahammas n. 715/754 Sigurd Sormus 700-luvulla, voitti Haraldin Bråvallan taistelussa Sigfred n. 770–804? == Kuninkaat 800-luvulla == Nimi Valtakausi Kuva Lisätietoa Gudfred 804–810 Hänen vahvinta tukialuettaan oli Etelä-Jyllanti. Siellä oli frankkien kauppapaikka Hedeby. Hemming 810–812 Hän oli Gudfredin veljenpoika. Solmi vuonna 811 rauhan frankkien Kaarle Suuren kanssa. Sigfred ja Anulo 812 Sigfred ja Anulo taistelivat vallasta. Sigfred oli 700-luvun lopulla hallinneen Sigfredin jälkeläinen. Harald Klak, Ragnfrid ja Hemming Halfdansson 812–813, 819–827 Veljekset Harald, Ragnfrid ja Hemming hallitsivat ainakin Jyllantia ja mahdollisesti muitakin alueita. Harald kastettiin Ingelheimissa vuonna 826. Horik I 814?/827–854 Horik oli Gudfredin poika. Hän solmi vuonna 825 Aachenin rauhan frankkien kuninkaanLudvig Hurskaan kanssa. Horik II 854–860-luvut Horik II oli mahdollisesti Horik I:n poika. Valtakaudellaan Tanskassa oli poliittisia kriisejä. Bagsecg 860–871 Bagsecg oli Anglosaksien kronikan mukaan Englantiin talvella 870/871 hyökänneen suuren pakana-armeijan johtaja. Ragnar Lodbrok ?–865?/871 Hänen väitetään osallistuneen Pariisin ryöstöön 845. Ragnar oli Horik II:n jaarli. Hänen historiallisuutensa on epävarmaa. Halfdan Ragnarsson 871–877 Hän saattoi olla Ragnar Lodbrokin poika. Perusti vuonna 876 tai 877 Yorkin Jorvikin kuningaskunnan. Sigurd Käärmesilmä n. 873–887? Hänen väitetään olevan Ragnar Lodborkin poika. Lisänimi tulee mahdollisesti silmässään olleesta merkistä. Sigfred 873–891 Ubbe 873 – 887 877/878 Gudfred 880-luku Helge 890-luku == Olavin suku == Olavi Ryöhkeä 900-luvun alussa Gyrd ja Gnupa 900-luvun alulla Sigtrygg Gnupasson ?–934 == Knýtlinga-suku == Nimi Valtakausi Kuva Lisätietoa Hardeknud n. 909/915–948 Hän oli todennäköisesti Sigurd Käärmesilmän poika. Harthaknut kasvoi Tanskan ulkopuolella. Noin 916 vuonna hän saapui Tanskaan ja syrjäytti Olavin suvun. == Katso myös == * Luettelo Tanskan hallitsijoista * Gorm Vanha == Lähteet == * https://www.corbynfamilyhistory.co.uk/tag/house-of- olaf Luokka:Tanskan kuninkaat
Rullakebab

Rullakebab tai kebabrulla on ruoka, joka sisältää kebablihaa sekä erilaisia kasviksia ja kastikkeita. Tyypillisiä kasviksia ovat tomaatti, jäävuorisalaatti, kurkku, punasipuli ja suolakurkku, kastikkeita muun muassa jogurttikastike ja tomaattikastike. Monet ravintolat Suomessa lisäävät rullaan myös aurajuustoa, ja annoksen vierestä tai päältä saattaa löytää jalapenon. Kokonaisuus kääritään rullaksi, useimmiten käytetään pitaleipää, tortillaa tai pizzapohjaa. Ravintolasta riippuen se saatetaan tarjoilla ranskalaisten perunoiden kera. Käytetty kebab on yleensä naudan tai lampaan lihaa, mutta se voi olla myös kanaa tai viime vuosina suosioon noussutta vöneriä, vehnäproteiinista valmistettua vegaanista kebabia. Rullakebab on suosittu pikaruoka Suomessa sekä muualla Euroopassa. Kebab itsessään ei ole pelkkä pikaruoka, mutta rullakebab on pääasiassa pikaruoka. Rullakebab on tarjolla pääasiassa kebab-pizzeria ravintoloissa, , mutta toisinaan sellaisia myydään myös esimerkiksi ruokakaupoissa sekä grillikioskeilla. Annoksen hinta on yleensä noin 9–15€. Kebabrullan voi myös valmistaa itse kotona. == Lähteet == * https://fi.wikipedia.org/wiki/Kebab#Tyypillisi%C3%A4_kebabannoksia * https://belchicken.com/5-things-you-should-know-before-eating-the-kebab-wrap/ * https://www.k-ruoka.fi/reseptit/rullakebab * https://etelankebab.com/menu/#kebab Luokka:Naudanliha Luokka:Lampaanliha Luokka:Liharuoat Luokka:Lähi-idän keittiö Luokka:Turkkilainen keittiö Luokka:Pikaruoka
Abraham Mankell

Carl Abraham Mankell (16. huhtikuuta 1802 Christiansfeld, Tanska – 27. lokakuuta 1868 Tukholma) oli ruotsalainen musiikintutkija, urkuri, laulupedagogi ja säveltäjä. Hän teki julkaisuja musiikin historiasta ja keskittyi sekä musiikkihistorioitsijana että säveltäjänä varsinkin vokaalimusiikkiin.Carl Abraham Mankell (1802−1868) Swedish Musical Heritage, viitattu 21.2.2024 Mankellin isä oli saksalaissyntyinen Johann Hermann Mangold ja äiti syntyperäisesti ruotsalainen Johanna Maria Keyser. Mankell syntyi Tanskassa, sai isältään musiikillista kasvatusta ja saapui Ruotsiin vuonna 1823. Aluksi hän piti Tukholmassa lakkaajan työpajaa ja toimi artesaaniyrittäjänä. Samalla hän vuokrasi ja viritti pianoja. Vuonna 1825 Mankell pääsi saksalaisen seurakunnan urkuriksi ja sen koulun kanttoriksi. Tammikuussa 1826 hän sai Ruotsin kuninkaallisen musiikkiakatemian oppilaitoksesta lauluopettajan ja esilaulajan pätevyydet. Pian hän pääsi Klaran seurakunnan kirkkoon ja kouluun kanttoriksi, vuonna 1828 urkuriksi. Mankell tuli valituksi Ruotsin kuninkaallisen musiikkiakatemian jäseneksi vuonna 1837. Hän opetti muun muassa kuninkaallisen musiikkiakatemian oppilaitoksessa vuosina 1834–1841. Mankell perusti vuonna 1838 enimmäkseen a cappella -esityksiin keskittyneen Sångförening för kyrkomusikin ja kaksi vuotta myöhemmin Concordian, joka lauloi maallista musiikkia jousiorkesterin säestyksellä. 1830–1840-luvuilla Mankell piti kirkkokuoronsa kanssa konsertteja, joissa nostettiin esiin vanhempaa kirkkomusiikkia. Vuonna 1847 hän piti luentosarjan musiikin historiasta ja estetiikasta. Hän edisti perusteellisempaa musiikin historian ja estetiikan koulutusta, josta toimitti myös aloitteen Ruotsin kuninkaalliselle musiikkiakatemialle vuonna 1854. Mankellin kirjallisia julkaisuja olivat Berättelser ur kyrkomusikens historia (1841), Blickar i musikens helgedom (1849), Sveriges tonkonst och melodiska national-dikt (1853), Om sann och falsk deklamation (1862) ja kolmiosainen Musikens historia (1864). Vuonna 1865 toimittamassaan koraalikirjassa Mankell katsoi laulun saavuttavan "korkeuden", johon soittimellinen musiikki ei voisi yltää. Hän työskenteli musiikkikriitikkona julkaisussa Svenska tidningen. Dagligt Allehanda i Stockholm vuosina 1851–1856. Mankellin sävellystuotanto on kohtalaisen suppea. Siihen kuuluu yksinlauluja, teoksia useille laulajille ja pianolle, kuoroteoksia sekä teoksia kuorolle ja orkesterille. Soittimelliseen tuotantoon kuuluu preludeja uruille sekä kaksi- ja nelikätisiä pianosävellyksiä. Mankellin veli oli Gustaf Mankell, jonka kanssa hän piti vuonna 1835 vanhemman musiikin konserttisarjan Tonkonstens vänner -seuran toiminnan yhteydessä. Mankellin velipuoli oli Emil Theodor Mankell, jonka pojista yksi oli säveltäjä Henning Mankell. == Lähteet == Luokka:Ruotsalaiset säveltäjät Luokka:Ruotsalaiset urkurit Luokka:Musiikkipedagogit Luokka:Musiikkikirjailijat Luokka:Ruotsalaiset musiikkitieteilijät Luokka:Vuonna 1802 syntyneet Luokka:Vuonna 1868 kuolleet
Eugenio (elokuva)

Eugenio (Voltati Eugenio) on Luigi Comencinin ohjaama italialais-ranskalainen draamakomediaelokuva vuodelta 1980. Vanhempien riitaista ja vastuutonta avioliittoa kuvataan takaumina sukulaisilta toisille siirreltävän kymmenvuotiaan Eugenio-pojan näkökulmasta. ==Idea ja juoni== Luigi Comencini sai ajatuksen elokuvaan tehdessään tv-dokumenttiaan L’amore in Italia (1978), jossa hän jututti italialaisia pariskuntia. Häntä alkoi kiinnostaa teema lasten hankinnasta ja sen jälkeisestä avioerosta. Vaikutteita tuli myös eräästä hirtehisestä kohtauksesta vähän tunnetussa Chaplin-komediassa, jossa päähenkilö yrittää lohduttaa itkevää vauvaa, mutta heittääkin sen yhtäkkiä vain ulos ikkunasta. Eugenion alussa poikaa ollaan jälleen kerran viemässä asuinpaikasta toiseen, kuljettajana muuan isän kaveri nimeltä Baffo. Kun Baffo hermostuu Eugenion temppuiluun autoradiolla, hän vain yhtäkkiä komentaa pojan ulos autosta keskellä tyhjää maaseutua ja jatkaa matkaa yksin. Tästä muodostuu elokuvan kehyskertomus, jossa poikaa etsitään koko päivän ajan, kunnes hänet lopulta löydetään eräältä maatilalta, jonne hän on jäänyt seuraamaan vasikan syntymää. Takaumin kerrotaan pojan vaiheita äidin raskausajasta alkaen nykyhetkeen, vuosia molempien isovanhempien, isän yläluokkaisten ja äidin liberaalimpien vanhempien luona. Riitelevät vanhemmat muun muassa unohtavat pienen poikavauvansa junaan. Tarinan loppu jää avoimeksi: kun sukulaiset löytävät pojan maatilan navetasta, he kiinnittävätkin ihastuneina huomionsa vastasyntyneeseen vasikkaan, ja poika häipyy taas kenenkään huomaamatta kaukaisuuteen navetan takaovesta, seuranaan maatilan koira. Lähdön huomaa vaivihkaa vain poikaa ymmärtävä Baffo. ==Rooleissa== ==Vastaanotto== Elokuva tuotti David di Donatello -palkinnon musiikistaan säveltäjä Fiorenzo Carpille. Myös Luigi Comencini oli ehdolla parhaan ohjauksen kategoriassa. Elokuva esitettiin Suomessa Yle TV2:n ohjelmistossa joulukuussa 1982. Iltalehden tv- sivulla tarinaa luonnehdittiin käänteiseksi Kramer vastaan Kramer -tarinaksi, huoltajuuskiistaksi jossa kumpikaan vanhemmista ei halua lasta itselleen. Helsingin Sanomien Mikael Fränti piti Eugeniota hieman pinnallisena ja sekoilevana mutta miellyttävänä katsomiskokemuksena. Hänen mielestään tarina ei aivan onnistu yrityksissään sovittaa kaoottiseen perhetarinaan 1970-luvun poliittisia aatteita feminismistä maolaisuuteen. ==Lähteet== Luokka:Vuoden 1980 italialaiset elokuvat Luokka:Italialaiset draamaelokuvat
Petteri Okkonen

Petteri Okkonen (s. 28. helmikuuta 1985 Sotkamo) on suomalainen pesäpalloilija. Okkonen edusti koko uransa Superpesiksessä Sotkamon Jymyä. Okkonen saavutti kolme SM-kultaa kaudella 2003, kaudella 2004 ja kaudella 2006 ja yhden SM-pronssin kaudella 2005. https://www.pesis.fi/wp- content/uploads/2021/02/Okkonen-Petteri.xlsx Hän pelasi etenijäjokerina. https://yle.fi/a/3-5948714 Okkonen pelasi 19 Superpesiksen runkosarjan ottelua. Näissä otteluissa hän löi kaksi tavallista juoksua, toi kymmenen juoksua ja keräsi 38 kärkilyöntipistettä. Okkonen pelasi kahdeksan Superpesiksen ylemmän loppusarjan ottelua. Näissä otteluissa hän keräsi kolme kärkilyöntipistettä. == Lähteet == Luokka:Suomalaiset pesäpalloilijat Luokka:Vuonna 1985 syntyneet Luokka:Elävät henkilöt
Johan Erik Nordblom

Johan Erik Nordblom (13. huhtikuuta 1788 Uppsala – 26. joulukuuta 1848 Uppsala) oli ruotsalainen säveltäjä, kuoronjohtaja, kapellimestari, laulupedagogi, pianisti ja urkuri.Johan Erik Nordblom Swedish Musical Heritage, viitattu 21.2.2024 Nordblom syntyi räätäli Eric Nordblomin pojaksi. Hän oppi aluksi laulamaan sekä soittamaan huilua ja pianoa. Myöhemmin hän syventyi urkuihin. Nordblom opiskeli vuosina 1808–1814 Johann Christian Friedrich Hæffnerin johdolla ja valmistui vuonna 1814 Ruotsin kuninkaallisen musiikkiakatemian oppilaitoksesta musiikkijohtajan ja musiikinopettajan pätevyyksillä. Nordblom pääsi musiikkijohtajaksi kouluun Gävleen, jossa toimi, kunnes siirtyi vuonna 1819 Hæffnerin sijaiseksi Uppsalan yliopiston musiikkijohtajana. Vuosina 1821–1835 hän lisäksi opetti Ruotsin kuninkaallisen musiikkiakatemian oppilaitoksessa. Vuonna 1833 Nordblomista tuli Uppsalan yliopiston vakituinen musiikkijohtaja, vaikka työstä tuli palkallinen vasta vuonna 1835. Hän toimi lisäksi Uppsalan tuomiokirkon urkurina vuodesta 1835. Nordblom perusti myös lauluinstituutin naisille ja johti vuodesta 1835 Kungliga Akademiska Kapelletia. Hänen johdollaan Kungliga Akademiska Kapellet esiintyi monissa merkittävissä tilaisuuksissa, kuten Kaarle XIV Juhanan valtaannousun 25-vuotisjuhlassa (1843) ja Oskar I:n kruunajaisissa (1844). Sen yhteistyökumppaneita konserteissa olivat muiden muassa Ole Bull, Andreas Randel ja Jenny Lind. Nordblom johti muun muassa Joseph Haydnin, Wolfgang Amadeus Mozartin ja Felix Mendelssohnin teosten esityksiä. Hän esiintyi myös solistina Mendelssohnin pianokonserton esityksessä. Nordblom sai elinaikanaan runsaasti tunnustusta vokaalimusiikistaan. Hän oli Ruotsin kuninkaallisen musiikkiakatemian jäsen vuodesta 1827. Vuosilta 1825–1829 ovat hänen teoksensa Sångöfningar käsikirjoitukset, jotka myöhemmin painettiin nimellä Sång-Schola. Vilhelm Fredrik Palmblad julkaisi neljä kirjaa Nordblomin soololauluista vuosina 1819–1826. Nordblomin säilyneeseen tuotantoon kuuluu lauluja eri kokoonpanoille yksinlauluista kuoroteoksiin. == Lähteet == Luokka:Ruotsalaiset säveltäjät Luokka:Ruotsalaiset kuoronjohtajat Luokka:Ruotsalaiset kapellimestarit Luokka:Ruotsalaiset pianistit Luokka:Ruotsalaiset urkurit Luokka:Musiikkipedagogit Luokka:Vuonna 1788 syntyneet Luokka:Vuonna 1848 kuolleet
Mipmap

Mipmap tarkoittaa tietokonegrafiikassa tekniikkaa, jolla parannetaan renderöinnin suorituskykyä ja laatua. Tekniikassa käytetään useita tekstuureita eri tarkkuuksilla ja mipmap-tekniikka erityisen hyödyllistä anisotrooppisen suodatuksen kanssa. Tekniikassa alkuperäinen korkean resoluution tekstuuri skaalataan ja suodatetaan pienemmiksi. Pienemmät tekstuurit voidaan luoda automaattisesti, mutta grafiikasta vastaava henkilö voi muuttaa niitä myös käsin. Tyypillisesti jokainen pienempi taso on puolet edellisen tason koosta. Mipmap on käytännössä valmiiksi tallennettu versio, jotta grafiikkaprosessorilla on vähemmän työtä. Eri tasojen tallettaminen kasvattaa tekstuurien kokoa ja pienemmistä tasoista ei ole hyötyä kun tekstuuri renderöidään täydellä resoluutiolla. Termin mipmap esitti Lance Williams SIGGRAPH-tapahtumassa vuonna 1983 artikkelissa "Pyramidal Parametrics". Mip viittaa latinankieliseen termiin multum in parvo, joka tarkoittaa "useaa asiaa pienessä paikassa". == Katso myös == * Yksityiskohtaisuustaso == Lähteet == Luokka:Tietokonegrafiikka
Mămăligă

Mămăligă on Romaniassa ja Moldovassa syötävä maissipuuro. Sitä valmistetaan keittämällä maissisuurimoita. Jäähtyessään mămăligă muuttuu kiinteäksi, jolloin siitä voi leikata viipalaeita leivän tavoin. Vastaavaa ruokaa syödään myös muualla Itä-Euroopassa, mutta toisella nimellä. Mămăligă muistuttaa osittain polentaa. Maissi saapui nykyisen Romanian ja Moldovan alueelle 1600-luvulla, ja tätä ennen puuron valmistukseen käytettiin hirssiä. Mămăligă on perusruokaa, jota söivät ennen kaikkea maanviljelijät ja paimenet sen yksinkertaisuuden, mutta kuitenkin täyttävyyden vuoksi. Sittemmin ruokalaji on löytänyt tiensä myös ravintoloiden pöytiin. Mămăligăa voi syödä niin aamiaiseksi (esim. hillon kanssa), lounaaksi (esim. juuston ja pikkelsin kanssa) kuin päivälliseksi (esim. lihan kanssa). == Lähteet == Luokka:Maissivalmisteet Luokka:Romanialainen keittiö Luokka:Moldovalainen keittiö
Emmanuel Faber

Emmanuel Faber (Grenoble, 22. tammikuuta 1964) on ranskalainen manageri. Hän on International Sustainability Standards Board:n presidentiksi valittu.Former Danone CEO to chair global climate disclosures body == Ura == Faber vietti osan lapsuudestaan ​​Saint-Bonnet-en-Champsaurissa. Valmistuttuaan Gap lukiosta vuonna 1980 hän valmistui HEC Parisista. Hän sai ensimmäisen työpaikkansa vuonna 1986 liikkeenjohdon konsulttiyhtiö Bain & Companyssa, minkä jälkeen hän siirtyi Barings Bankiin ja sieltä Legris Industriesiin. Legris Industriesin toimitusjohtajaksi hänet nimitettiin vuonna 1996.Emmanuel Faber Vuotta myöhemmin hän aloitti työt elintarvikeyhtiö Danonessa. Yhdessä Nobelin rauhanpalkinnon voittajan Muhammad Yunussen kanssa hän perusti muun muassa sosiaalisen yrityksen Grameen Danone Foods Bangladeshiin. Yhdessä Martin Hirschin kanssa hän oli aktiivinen Emmaus-projekteissa, joita johti edesmennyt kapusiinien isä Abbé Pierre. Lokakuussa 2014 hänestä tuli Franck Riboudin seuraaja Danonen toimitusjohtaja, mutta menetti tehtävänsä viikkoja kestäneiden keskustelujen jälkeen hallintoneuvoston kokouksessa 14.3.2021, kun hänen oli täytynyt erota hallituksen puheenjohtajan tehtävästä 1.3.2021 Hänen seuraajakseen tulee Gilles Schnepp.Danone eiskalt Hän on kolmen lapsen isä.Emmanuel Faber, le joker de Danone == Lähteet == == Aiheesta muualla == Luokka:Ranskalaiset liikemiehet Luokka:Vuonna 1964 syntyneet Luokka:Elävät henkilöt
Per Fredrik Blidberg

Per Fredrik Blidberg (30. heinäkuuta 1784 Motala – 10. syyskuuta 1866 Tukholma) oli ruotsalainen säveltäjä, laulaja ja musiikkikriitikko.Per Fredrik Blidberg Levande musikarv, viitattu 22.2.2024 Blidberg opiskeli Linköpingissä ja sai samanaikaisesti musiikkikoulutusta Johan Adolph Meckliniltä. Hän suoritti myöhemmin opintoja Uppsalan yliopistossa. Blidberg työskenteli musiikkikriitikkona lehdessä Dagligt Allehanda. Hänet valittiin 18. maaliskuuta 1848 Ruotsin kuninkaallisen musiikkiakatemian jäseneksi. Blidberg keskittyi säveltäjänä ennen kaikkea yksinlauluihin. Vuodesta 1817 hän työskenteli myös protokollasihteerinä maatalousministeriössä. == Lähteet == Luokka:Ruotsalaiset säveltäjät Luokka:Ruotsalaiset laulajat Luokka:Musiikkikriitikot Luokka:Vuonna 1784 syntyneet Luokka:Vuonna 1866 kuolleet
Tommi Nissinen

Tommi Nissinen (s. 15. huhtikuuta 1984 Sotkamo) on suomalainen pesäpalloilija. Nissinen edusti urallaan Superpesiksessä kasvattajaseuraansa Sotkamon Jymyä ja Joensuun Mailaa. Nissinen saavutti kaksi SM-kultaa kaudella 2003 ja kaudella 2004 ja kaksi SM-hopeaa kaudella 2007 ja kaudella 2008. https://www.pesis.fi/wp-content/uploads/2021/01/Nissinen-Tommi.xlsx Hän pelasi lyöjäjokerina. https://www.kaleva.fi/sotkamo-voitti-ensimmainen- pesapallofinaalin/2237299 Nissinen pelasi 74 Superpesiksen runkosarjan ottelua. Näissä otteluissa hän löi yhden kunnarin ja 66 tavallista juoksua, toi seitsemän juoksua ja keräsi 133 kärkilyöntipistettä. Nissinen pelasi 31 Superpesiksen ylemmän loppusarjan ottelua. Näissä otteluissa hän löi 22 tavallista juoksua ja keräsi 51 kärkilyöntipistettä. Nissinen pelasi 12 Superpesiksen alemman loppusarjan ottelua. Näissä otteluissa hän löi 15 tavallista juoksua, toi yhden juoksun ja keräsi 31 kärkilyöntipistettä. == Lähteet == Luokka:Suomalaiset pesäpalloilijat Luokka:Vuonna 1984 syntyneet Luokka:Elävät henkilöt
Jaremtše

Jaremtše (; vuoteen 2006 asti ) on kaupunki läntisen Ukrainan Ivano- Frankivskin alueen Nadvirnan piirissä. Jaremtše sijaitsee Itä-Karpaattien alueella Dnestrin vesistöön kuuluvan Prutjoen laaksossa, 60 kilometriä aluekeskus Ivano-Frankivskista etelään. Ukrainan rautateiden ratayhteys (rautatieasema Jaremtše) ja kansallinen maantie N09 () kulkevat kaupungin kautta. Kaupunki on tunnettu Karpaattien seudun luontomatkailun, kylpylähotellien ja kuntoutuspalvelujen paikkakuntana. Tammikuun keskilämpötila on -4,3 ja heinäkuun +17,0 celsiusastetta. Keskimääräinen vuosisademäärä 881 millimetriä. Kaupunki sijaitsee Karpaattien kansallispuiston sisällä; kansallispuiston toimisto sijaitsee kaupungissa. Ukrainan tilastokeskus arvioi kaupungin väkiluvuksi 7 907 asukasta vuoden 2022 alussa. Väestönlaskennan 2001 aikaan asukkaita oli laajemmassa Jaremtšan kaupunkipiirissä 20 821, joista etnisesti ukrainalaisia oli 98,87 prosenttia ja venäläisiä 0,79 prosenttia. Tähän kaupunkipiiriin kuului myös esimerkiksi Voroh’tan kaupunkityyppinen taajama. Vuoden 1989 väestönlaskennassa kaupunkiin kirjattiin 8 385 asukasta. Paikkakunta on perustettu vuonna 1895, jolloin jo 1500-luvulta saakka tunnetut kylät Jamna ja Dora (Ямна і Дора) liitettiin hallinnollisesti yhteen. Seudun historiaan liittyy esimerkiksi Oleksa Dovbuš, joka joukkoineen toimi seudulla vuosina 1738–1745. Ukrainan valtiossa Jaremtše on kesän 2020 aluehallintouudistuksen jälkeen kuulunut Nadvirnan piiriin. Aiemmin se oli Jaremtšen kaupunkipiirin keskus. Церква Св. Іллі Яремче 26-110-0003.jpg|Perinteisen Karpaattien seudun tyylin puukirkko Jaremtšessa. Yaremche new orthodox church (5378-80).jpg|Uudempi ortodoksinen kirkko. Осіннє золото Карпат.jpg|Perinteiseen tyyliin rakennettu ravintola. Yaremche6.JPG|Liikerakennus. Yaremche3.JPG|Kulttuuritalo. Yamna, Yaremche, Ivano-Frankivs'ka oblast, Ukraine - panoramio - Yuriy Leskiv.jpg|Jokivartta Jamnassa. == Lähteet == ==Aiheesta muualla== Luokka:Ivano-Frankivskin alueen kaupungit Luokka:Nadvirnan piiri
Treungen

Treungen (tunnettu myös nimellä Tveitsund) on taajama Nissedalin kunnassa Telemarkin läänissä Norjassa ja kuntansa hallinnollinen keskus. Se sijaitsee Nisser-järven eteläpäässä. Taajaman pinta-ala on tasan yksi neliökilometri ja asukasluku 542 vuonna 2023. Nissedal IMG 2327 kommunehus legekontor.JPG|Nissedalin kunnantalo Treungen kirke.JPG|Treungenin kirkko ==Lähteet== ==Aiheesta muualla== Luokka:Norjan taajamat Luokka:Nissedal
Nissedalin kirkko

Nissedalin kirkko () on Nissedalin kunnassa Telemarkin läänissä sijaitseva puinen ristikirkko vuodelta 1764. ==Lähteet== ==Aiheesta muualla== Luokka:Norjan puukirkot kirkko
Nisser

Nisser on järvi Nissedalin ja Kviteseidin kuntien alueella Telemarkin läänissä Norjassa. Sen pinta-ala on 77 neliökilometriä. ==Lähteet== ==Aiheesta muualla== Luokka:Norjan järvet Luokka:Nissedal Luokka:Kviteseid
Treungenin kirkko

Treungenin kirkko () on Nissedalin kunnassa Telemarkin läänissä sijaitseva puinen pitkäkirkko vuodelta 1764. ==Lähteet== ==Aiheesta muualla== Luokka:Norjan puukirkot Luokka:Nissedal
Dagny Tande Lid

Dagny Tande Lid (25. toukokuuta 1903 Nissedal – 28. tammikuuta 1998 Oslo) oli norjalainen runoilija ja kuvittaja, joka tunnetaan noin 2 500 piirroksestaan aviomiehensä Johannes Lidin laatimaan kasvioon. Hän kuvitti myös muiden kasvitieteilijöiden teoksia sekä esimerkiksi astioita ja postimerkkejä. Dagny Tande Lid opiskeli Norjan valtion käsityö- ja taideteollisuuskoulussa muun muassa Eivind Nielsenin johdolla. ==Lähteet== Luokka:Norjalaiset runoilijat Luokka:Norjalaiset kuvittajat Luokka:Vuonna 1903 syntyneet Luokka:Vuonna 1998 kuolleet
Johannes Lid

Johannes Lid (11. tammikuuta 1886 Voss – 29. syyskuuta 1971 Oslo) oli norjalainen kasvitieteilijä. Hänen Norsk flora -kasvionsa on alansa tunnetuimpia perusteoksia Norjassa. Kuvituksen siihen teki hänen vaimonsa Dagny Tande Lid. Vuodesta 1919 Lid toimi Oslon yliopiston kasvitieteellisen museon konservaattorina. Hän teki tutimusmatkoja ympäri Norjaa sekä Kanariansaarille. Johannes Lidin veli Nils Lid oli kansanperinteen tutkija ja sisko Brita Lid kirjailija. Botanisk museum.JPG|Oslon yliopiston kasvitieteellisen museon rakennus on nimetty Johannes ja Dagny Tande Lidin mukaan. ==Lähteet== ==Aiheesta muualla== Luokka:Norjalaiset kasvitieteilijät Luokka:Vuonna 1886 syntyneet Luokka:Vuonna 1971 kuolleet
Lid

Lid tarkoittaa seuraavia asioita: * Lid, joki Venäjällä ==Sukunimenä== * Dagny Tande Lid (1903–1998), norjalainen kuvittaja * Johannes Lid (1886–1971), norjalainen kasvitieteilijä * Mons Lid (1896–1967), norjalainen poliitikko, valtiovarainministeri. Luokka:Luettelot henkilöistä sukunimen mukaan
Eivind Nielsen

Eivind Nielsen (18. kesäkuuta 1864 Haugesund – 13. heinäkuuta 1939 Oslo) oli norjalainen taidemaalari ja kuvittaja. Hän oli Knud Bergslienin oppilas ja tunnetaan erityisesti piirroksistaan Elling Holstin lastenkirjaan Norsk billedbog for børn. Nielsen opetti Norjan valtion käsityö- ja taideteollisuuskoulussa vuosina 1890–1934. ==Lähteet== ==Aiheesta muualla== Luokka:Norjalaiset taidemaalarit Luokka:Norjalaiset kuvittajat Luokka:Vuonna 1864 syntyneet Luokka:Vuonna 1939 kuolleet
Elling Holst

Elling Bolt Holst (19. heinäkuuta 1849 Drammen – 2. syyskuuta 1915 Bærum) oli norjalainen matemaatikko ja kirjailija. Hän väitteli matematiika tohtoriksi Oslon yliopistossa vuonna 1882. Holst tunnetaan kolmiosaisesta Norsk Billebog for Børn -satukokoelmasta, jonka kuvitti Eivind Nielsen. Lisäksi hän laati matematiikan oppikirjoja ja elämäkertoja kuuluisista matemaatikoista kuten Sophus Liestä ja Niels Abelista. ==Lähteet== ==Aiheesta muualla== Luokka:Norjalaiset lasten- ja nuortenkirjailijat Luokka:Norjalaiset matemaatikot Luokka:Vuonna 1849 syntyneet Luokka:Vuonna 1915 kuolleet
Tjellen vyöry

Tjellen vyöry ( tai Tjellafonna) oli Langfjorden-vuonossa nykyisen Molden kunnan alueella Norjassa 22. helmikuuta 1756 tapahtunut Norjan historian suurimpana pidetty maanvyöry, joka vaati 32 ihmisen hengen. Onnettomuudessa tuhoutui lisäksi 168 rakennusta ja 198 laivaa. Vyöryä edelsi yli viikon jatkunut tauoton sade. Vuonoon syöksynyt maa-aines aiheutti paikallisen tsunamiaallon. ==Lähteet== Luokka:1700-luvun maanvyöryt Luokka:Onnettomuudet Norjassa Luokka:Nesset Luokka:1756
Lyydialaiset

Lyydialaiset olivat muinaisessa Lähi-idässä sijainneen Lyydian kansa Anatolian niemimaalla, kimmerialaisten ja fryygialaisten välissä. He tulivat alueelle, joka oli tyhjentynyt Fryygian ja Kimmerian tuhossa. He olivat kaupankäynnissä edistyneitä. Herodotoksen mukaan he olivat ensimmäinen kansa, jolla oli vakituisia vähittäiskauppoja. Herodotos kerktoi myös, että lyydialaiset olivat omaksuneet joitakin tapoja kreikkalaisilta. Heillä oli vaikutusta joonialaisiin. Noin 600 eaa. lyydialaiset keksivät metalliset kolikot. == Lähteet == Luokka:Muinainen Lähi-itä
Mankell

Mankell on ollut muun muassa seuraavien ruotsalaisten henkilöiden sukunimi: * Abraham Mankell (1802–1868), musiikintutkija, urkuri, laulupedagogi ja säveltäjä * Gustaf Mankell (1812–1880), urkuri, säveltäjä ja musiikkipedagogi * Henning Mankell (1868–1930), säveltäjä * Henning Mankell (1948–2015), kirjailija * Julius Mankell (1828–1897), sotahistorioitsija
Ces-duuriasteikko

Ces-duuriasteikko on ces-sävelestä alkava sävelasteikko, johon kuuluvat ces, des, es, fes, ges, as, b ja ces. Kaikki sävelet ovat siis alennettuna. Ces- duurin rinnakkaissävellaji on as-molli, sekä muunnossävellaji on teoreettinen ces-molli. Ces-duuria käytetään musiikissa harvoin ja sen sijasta usein käytetään sen enharmonista vastinetta, eli H-duuria. Harpun kielet on viritetty diatonisesti Ces-duuriin, kun polkimet ovat perusasennossa. == Asteikon säveliä käyttäviä sointuja eri sointuasteilla == I ii iii IV V vi vii° C♭ D♭m E♭m F♭ G♭ A♭m B♭m♭5 tai B♭° ==Ces-duurin etumerkintä eri nuottiavaimilla== ===Neljällä yleisimmällä avaimella=== { ew Staff \with{ \magnifyStaff #3/2 } << \time 4/16 \override Score.TimeSignature #'stencil = ##f { \clef treble \key ces \major s16 \clef alto \key ces \major s16 \clef tenor \key ces \major s16 \clef bass \key ces \major s16 } >> } Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. Ces-duurin etumerkit kirjoitetaan niille ylläolevin tavoin.https://mymusictheory.com/more-music-theory-topics/key-signatures- chart/ == Lähteet == Luokka:Sävelasteikot
B-duuriasteikko

B-duuriasteikko on B:stä alkava sävelasteikko, jonka sävelet ovat B, C, D, Es, F, G, A ja B. B-duurin rinnakkaismolli on g-molli ja muunnosmolli on b-molli. B-duurin subdominanttisointu on Es-duurisointu ja dominanttisointu on F-duurisointu. B-duuri on jazzissa suosittu sävellaji. Tämä johtunee siitä, että monet puhallinsoittimet ovat usein B-, Es- tai F-vireisiä niin, että niiltä vähenee etumerkinnästä alennuksia, minkä myötä esimerkiksi trumpetti ja tenorisaksofoni soittavat C-duuristemmaa soivan sävellajin ollessa B-duuri. Varsinkin populaarimusiikin puolella, jossa on yhä yleistyvämmin käytössä englantilainen sävelten nimeämistyyli, "B-duurilla" viitataan H-duuriin, ja B-duurista käytetään nimeä Bb-duuri. Kuitenkin suomalaisen taidemusiikin puolella, jossa on yhä yleisesti saksalainen nimeämisäkäytäntö, Bb tarkoittaa kuitenkin lähtökohtaisesti kaksoisalennettua H:ta, josta rytmimusiikin puolella käytetään yleensä nimeä "Beses".https://www.theseus.fi/handle/10024/751050 ==B-duurin etumerkintä eri nuottiavaimilla== ===Neljällä yleisimmällä avaimella=== { ew Staff \with{ \magnifyStaff #3/2 } << \time 4/16 \override Score.TimeSignature #'stencil = ##f { \clef treble \key bes \major s16 \clef alto \key bes \major s16 \clef tenor \key bes \major s16 \clef bass \key bes \major s16 } >> } Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. B-duurin etumerkit kirjoitetaan niille ylläolevin tavoin.https://mymusictheory.com/more-music-theory-topics/key-signatures- chart/ ==Tunnettuja sävellyksiä B-duurissa== * Oskar Merikanto: Valse Lente * F. Couperin: Les Baricades Mistérieuses ==Lähteet== Luokka:Sävelasteikot
Des-duuriasteikko

Des-duuriasteikko on Desistä alkava sävelasteikko, jonka sävelet ovat Des, Es, F, Ges, As, B, C ja Des. Des-duurin rinnakkaismolli on b-molli ja muunnosmolli on teoreettinen des-molli, jota vastaa enharmonisesti cis-molli. Des-duurin subdominanttisointu on Ges-duurisointu ja dominanttisointu on As-duurisointu. Des-duuria vastaa enharmonisesti Cis-duuri, jossa on seitsemän ylennystä. ==Des-duurin etumerkintä eri nuottiavaimilla== ===Neljällä yleisimmällä avaimella=== { ew Staff \with{ \magnifyStaff #3/2 } << \time 4/16 \override Score.TimeSignature #'stencil = ##f { \clef treble \key des \major s16 \clef alto \key des \major s16 \clef tenor \key des \major s16 \clef bass \key des \major s16 } >> } Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. Des-duurin etumerkit kirjoitetaan niille ylläolevin tavoin.https://mymusictheory.com/more-music-theory-topics/key-signatures- chart/ ==Tunnettuja sävellyksiä Des-duurissa== * Chopin: Minuuttivalssi, op. 64, no. 1 * Chopin: Preludi opuksesta 28, no. 15 * The Killers: Mr. Brightside (Teknisesti D-duuri siten, että kitarat on viritetty puolikkaalla alaspäin.) ==Lähteet== Luokka:Sävelasteikot
Cis-molliasteikko

Cis-molliasteikko on cis-sävelestä alkava sävelasteikko, johon kuuluvat sävelet cis, dis, e, fis, gis, a, h ja cis. Cis-mollin rinnakkaissävellaji on E-duuriasteikko ja muunnossävellaji Cis-duuri. == Cis-mollin säveliä käyttäviä sointuja eri sointuasteilla == i ii° III iv v VI VII C♯m D♯° E E+ F♯m G♯m G♯ A B B♯° ;nelisoinnut i ii° III+ iv V7 VI vii°7 C♯m(maj7) D♯m7♭5 Emaj7♯5 F♯m7 G♯7 Amaj7 B♯°7 ==Cis-mollin etumerkintä eri nuottiavaimilla== ===Neljällä yleisimmällä avaimella=== { ew Staff \with{ \magnifyStaff #3/2 } << \time 4/16 \override Score.TimeSignature #'stencil = ##f { \clef treble \key cis \minor s16 \clef alto \key cis \minor s16 \clef tenor \key cis \minor s16 \clef bass \key cis \minor s16 } >> } Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. Cis-mollin etumerkit kirjoitetaan niille ylläolevin tavoin.https://mymusictheory.com/more-music-theory-topics/key- signatures-chart/ == Lähteet == Luokka:Sävelasteikot
D-molliasteikko

D-molliasteikko on d-sävelestä alkava sävelasteikko, jonka luonnolliseen variaatioon kuuluvat sävelet d, e, f, g, a, b, c ja d. Sen rinnakkaissävellaji on F-duuri ja muunnossävellaji D-duuri. == Variaatioita == * Melodinen molli: d, e, f, g, a, h, cis, d * Pentatoninen molli: d, f, g, a, c, d * Harmoninen molli: d, e, f, g, a, b, cis, d ==D-mollin etumerkintä eri nuottiavaimilla== ===Neljällä yleisimmällä avaimella=== { ew Staff \with{ \magnifyStaff #3/2 } << \time 4/16 \override Score.TimeSignature #'stencil = ##f { \clef treble \key d \minor s16 \clef alto \key d \minor s16 \clef tenor \key d \minor s16 \clef bass \key d \minor s16 } >> } Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. D-mollin etumerkit kirjoitetaan niille ylläolevin tavoin.https://mymusictheory.com/more-music-theory-topics/key- signatures-chart/ == Asteikkoon säveliä käyttäviä sointuja eri sointuasteilla == i ii° III iv v VI VII Dm E° F F+ Gm Am A B♭ C C♯° ;nelisoinnut i ii° III+ iv V7 VI vii°7 Dm(maj7) Em7♭5 Fmaj7♯5 Gm7 A7 B♭maj7 C♯°7 == Tunnettuja teoksia D-mollissa == * Wham! – Careless Whisper * Alice Cooper – Poison * Pearl Jam – Once * Avenged Sevenfold – Shepherd Of Fire * Felix Mendelssohn Bartholdy – Pianotrio nro. 1 * Wolfgang Amadeus Mozart – Requiem * Joseph Haydn – Sinfonia nro. 80 == Lähteet == Luokka:Sävelasteikot
Alleghe Boardercross

Alleghe Boardercross Alleghe Boardercross Paikkakunta: Alleghe, Italia Talviurheilukeskus: Ski Civetta Vuori: Col dei Baldi Rinneluokitus: Sininen Yläasema: 1 920 m Ala-asema: 1 787 m Korkeusero: 133 m Pituus: 930 m Keskijyrkkyys: 14,3 % Hissi Hissi Hissi: Pelmo Tyyppi: 4-hengen tuolihissi Kapasiteetti: 1 800 henkilöä/h Ala-asema: 1 796 m Yläasema: 1 920 m Skicross Skicross Lähtö: 1 920 m Maali: 1 770 m Korkeusero: 150 m Pituus: 930 m Keskijyrkkyys: 16,1 % Eri elementtejä: 50 kpl 1\. MC-kilpailu: 2.2.2024 Alleghe Boardercross on laskettelupuisto Ski Civettan talviurheilukeskuksessa Alleghessa Italiassa. Siellä järjestettiin ensimmäiset freestylehiihdon maailmancupin skicrosskilpailut helmikuussa 2024. ==Lähteet== *Ski Civetta alleghefunivie.com *Alleghe Boardercross alleghefunivie.com *Map of slopes in Civetta dolomitisuperski.com *Ski Civetta – Ski map dolomitisuperski.com *Skicross Results – Alleghe fis-ski.com ===Viitteet=== Luokka:Italian laskettelurinteet Luokka:Bellunon maakunta
Olavin suku

Olavin suku oli Tanskassa 900-luvun alkupuolella hallinnut suku. Sen perustajana pidetään Olavi Röyhkeää, joka saapui Ruotsista ja syrjäytti Helgen. Noin vuonna 916 Tanskaan saapui Hardeknud, joka syrjäytti Olavin suvun ja nousi itse valtaistuimelle. Hardeknudin poika oli ensimmäinen koko Tanskaa hallinneena pidetty Gorm Vanha. == Jäsenet == * Olavi Röyhkeä, Tanskassa kuningas 900-luvun alussa * Gyrd ja Gnupa, Olavin pojat, kuninkaita isänsä jälkeen * Sigtrygg Gnupasson, Gnupan poika, kuningas ainakin osassa Tanskassa vuoteen 934 asti. == Katso myös == * Luettelo varhaisista Tanskan hallitsijoista Luokka:Tanskan kuninkaalliset
Sigurd Käärmesilmä

Sigurd Käärmesilmä (muinaisnorjaksi: Sigurðr ormr í auga, englanniksi: Sigurd Snake-in-the-eye) oli puolilegendaarinen viikinkisoturi ja Tanskan kuningas 800-luvun loppupuolella. Useiden saagalähteiden ja Skandinavian historian 1100-luvulta ja myöhemmin mukaan hän oli yksi legendaarisen viikinki Ragnar Lodbrokin ja tämän vaimon, Áslaugin, pojista. Norjan kuninkaiden keskiaikaisessa sukuluetteloissa häntä pidetään Harald Kaunotukan esi-isänä. Merkittävimpiä Sigurdista kertovia lähteitä ovat Saxo Grammaticuksen Gesta Danorum ja Ragnar Lodbrokin ja hänen poikiensa saaga. Hänen poikansa Hardeknud oli ilmeisesti ensimmäisen koko Tanskaa hallinneen Gorm Vanhan isä. == Katso myös == * Luettelo varhaisista Tanskan hallitsijoista * Luettelo Tanskan kuninkaista == Lähteet == * The Saga of Ragnar Lodbrok and His Sons * The Danish History of Saxo Grammaticus, Book 9 * McGuigan, Neil (March 2015). "Ælla and the Descendants of Ivar: Politics and Legend in the Viking Age". Northern History. 52 (1): 20–34. doi:10.1179/0078172X14Z.00000000075. S2CID 161252048. Retrieved December 15, 2016. * Lunga, Peter. "Hardeknud – av England og Danmark" [Harthacnut – of England and Denmark]. Store norske leksikon (in Norwegian). Retrieved December 15, 2016. Luokka:Tanskan kuninkaat